અચાનક જ થયેલા હુમલાથી રફીકભાઈ પ્રતિકાર કરવાની પરિસ્થિતિમાં આવે તે પહેલા અઝહરૃએ તેઓને પકડી પાડયા હતા અને નઝીરે હાથ, પડખા તથા છાતીમાં મળી કુલ ચાર ઘા ઝીંકી દીધા હતા જેના કારણે રફીકભાઈ લોહીલુહાણ બની ઢળી પડયા હતા. હુમલો કરી બન્ને શખ્સો છનનન થઈ ગયા હતા. આ સ્થળે હાજર લોકોએ રફીકભાઈને સારવાર માટે જી.જી. હોસ્પિટલમાં ખસેડી તેમના પરિવારને જાણ કરી હતી. હોસ્પિટલમાં અંદાજે એકાદ કલાક સુધી ચાલેલી સારવાર પછી રાત્રે બે વાગ્યે રફીકભાઈએ અંતિમ શ્વાસ લેતા જીવલેણ હુમલાનો આ બનાવ હત્યામાં પલટાયો હતો.